Andrej Tavželj

Andrej Tavželj (s. 14. maaliskuuta 1984 Jesenice, Slovenian ST, Jugoslavia) on slovenialainen jääkiekkopuolustaja, joka pelaa Ranskan Ligue Magnusin Ducs d'Angersissa. Hän on pelannut ulkomailla myös Italiassa, Slovakiassa ja Venäjällä. 

Ura
Seuraura
Tavželj aloitti uransa Triglav Kranj'n joukkueessa vain 16-vuotiaana Slovenian pääsarjassa kaudella 2000–2001. Viidennellä pääsarjakaudellaan 2004–2005 hän oli Triglavin tehokkain puolustaja tehoilla 5+10=15. Tavželj pelasi kauden aikana myös Interligaa HK Slavija Ljubljanan joukkueessa. Kaudeksi 2005–2006 hän siirtyi Olimpija Ljubljanan paitaan. Tavželj pelasi kauden aikana sekä Interligaa että Slovenian pääsarjaa, joista jälkimmäisessä hän oli joukkueensa eniten maaleja tehnyt puolustaja viidellä osumallaan. Kauden 2006–2007 päätteeksi Tavželj voitti Slovenian-mestaruuden.

Kaudeksi 2007–2008 Olimpija siirtyi pelaamaan Itävallan Erste Bank Eishockey Ligaa, jossa Tavželj'n ensimmäinen kausi toi 41 runkosarja- ja 13 playoff-ottelussa kaksi maalia. Kaudella 2008–2009 hän sijoittui 134 minuutillaan liigan jäähypörssissä toiseksi edellään vain Vienna Capitalsin Benoît Gratton. Kesken kauden 2009–2010, tammikuussa 2010 Tavželj siirtyi Olimpijasta Italian Serie A:n SG Cortinaan. Kauden jälkeen, huhtikuussa 2010 hän teki sopimuksen Ranskan Ligue Magnusin Diables Rouges de Briançonin kanssa. Jo ennen kauden 2010–2011 alkua, elokuussa Tavželj kuitenkin jätti joukkueen ja siirtyi Serie A -joukkue SG Pontebbaan. Kaudeksi 2011–2012 hän siirtyi EBEL:ään kotikaupunkinsa joukkue HK Jesenicen riveihin. Tavželj nousi joukkueen kapteeniksi, mutta hän siirtyi kuitenkin tammikuussa 2012 loppukaudeksi Slovakian Extraligan HK Popradiin.

Tavželj siirtyi kaudeksi 2012–2013 vuoden mittaisella sopimuksella Ranskan Ligue Magnusin Rouen Hockey Éliten riveihin. Hän voitti kevään 2013 pudotuspeleissä joukkueen sisäisen tehotilaston lukemalla +6. Tavželj voitti kauden aikana sekä Ranskan-mestaruuden että Ranskan cupin. Hän edusti Rouenia kauden aikana myös Continental Cupissa. Kesäkuussa 2013 Tavželj teki vuoden mittaisen jatkosopimuksen joukkueen kanssa. Hän nousi kaudella 2013–2014 Rouenin varakapteeniksi. Tavželj voitti kauden aikana Ranskan cupin. Kaudeksi 2014–2015 hän siirtyi Venäjälle VHL-joukkue Toros Neftekamskiin, jossa Tavželj voitti kauden päätteeksi mestaruuden.

Kaudeksi 2015–2016 Tavželj palasi vuoden mittaisella sopimuksella kotimaahansa Olimpija Ljubljanan EBEL-joukkueeseen. Hän nousi joukkueen kapteeniksi. Tavželj johdatti Olimpijan EBEL-kauden jälkeen Slovenian-mestaruuteen. Kaudeksi 2016–2017 hän palasi Ranskan Ligue Magnusiin ja siirtyi vuoden mittaisella sopimuksella Ducs d'Angersiin.

Maajoukkueura
Tavželj edusti Sloveniaa Sotšin olympiakisoissa 2014 sekä Vancouverin olympiakisojen 2010 ja Sotšin olympiakisojen karsinnoissa. Hän pelasi myös MM-kilpailuissa vuosina 2008, 2011, 2013 ja 2015. Tavželj toimi vuoden 2013 turnauksessa joukkueensa varakapteenina. Hän pelasi I-divisioonan MM-kilpailuissa vuosina 2009 ja 2010, joista jälkimmäinen turnaus päättyi B-lohkon kultaan ja ensimmäinen A-lohkon hopeaan. Tavželj toimi vuoden 2010 turnauksessa Slovenian varakapteenina. Hän pelasi myös IA-divisioonan MM-kilpailuissa vuosina 2012 ja 2014, joista molemmat turnaukset päättyivät kultaan. Tavželj toimi ensimmäisessä turnauksessa Slovenian varakapteenina.

Tavželj pelasi myös alle 20-vuotiaiden I-divisioonan MM-kilpailuissa vuonna 2004 sekä alle 18-vuotiaiden I-divisioonan MM-kilpailuissa vuonna 2002, jolloin hän voitti hopeaa.

Tilastot
 2000–2001  Triglav Kranj  Slovenia  1  0  0  0  2  –  –  –  –  – 2001–2002  Triglav Kranj  Slovenia  10  0  1  1  41  –  –  –  –  –  U18d1  5  0  0  0  10 2002–2003  Triglav Kranj  Slovenia  23  1  3  4  10  –  –  –  –  – 2003–2004  Triglav Kranj  Slovenia  17  2  3  5  24  –  –  –  –  –  JMMd1  5  0  0  0  16 2004–2005  HK Slavija Ljubljana  IEL  6  0  1  1  2  –  –  –  –  –   Triglav Kranj  Slovenia  24  5  10  15  48  –  –  –  –  – 2005–2006  Olimpija Ljubljana  IEL  24  1  9  10  30  5  0  2  2  6   Olimpija Ljubljana  Slovenia  23  5  9  14  51  –  –  –  –  – 2006–2007  Olimpija Ljubljana  IEL  21  3  8  11  12  5  0  2  2  2   Olimpija Ljubljana  Slovenia  26  5  12  17  73  4  0  1  1  31 2007–2008  Olimpija Ljubljana  EBEL  41  2  0  2  79  13  0  0  0  43  MM  5  0  0  0  0   Olimpija Ljubljana  Slovenia  –  –  –  –  –  6  0  0  0  27 2008–2009  Olimpija Ljubljana  EBEL  54  2  7  9  134  –  –  –  –  –  OQ  3  0  1  1  0   Olimpija Ljubljana  Slovenia  –  –  –  –  –  7  0  0  0  10  MMd1  5  0  0  0  4 2009–2010  Olimpija Ljubljana  EBEL  40  0  5  5  50  –  –  –  –  –  MMd1  5  0  1  1  2   SG Cortina  Italia  11  1  2  3  0  –  –  –  –  – 2010–2011  SG Pontebba  Italia  38  0  8  8  26  3  1  0  1  4  MM  6  0  1  1  2 2011–2012  HK Jesenice  EBEL  37  5  5  10  42  –  –  –  –  –  MMd1 A  5  0  1  1  6   HK Poprad  SloEL  14  1  3  4  6  6  0  1  1  0 2012–2013  Rouen HE  Ranska  25  3  6  9  20  15  0  3  3  18  OQ  3  0  1  1  0                           MM  7  0  0  0  4  2013–2014  Rouen HE  Ranska  23  2  3  5  10  9  0  0  0  6  OK  5  0  0  0  2                           MMd1 A  5  0  0  0  2 2014–2015  Toros Neftekamsk  VHL  44  1  4  5  32  20  1  5  6  6  MM  6  0  0  0  2 2015–2016  Olimpija Ljubljana  EBEL  47  2  9  11  55  –  –  –  –  –   Olimpija Ljubljana  Slovenia  –  –  –  –  –  7  1  2  3  2 2016–2017  Ducs d’Angers  Ranska  44  4  10  14  28  6  0  2  2  4 10 kautta  yhteensä  Slovenia  124  18  38  56  249  24  1  3  4  70 5 kautta  yhteensä  EBEL  219  11  26  37  360  13  0  0  0  43 3 kautta  yhteensä  Ranska  92  9  19  28  58  30  0  5  5  28 1 kausi  yhteensä  SloEL  14  1  3  4  6  6  0  1  1  0

Lähteet

Viitteet



Luokka:Slovenialaiset jääkiekkoilijat
Luokka:Vuonna 1984 syntyneet
Luokka:Elävät henkilöt